
Milyen vezetői tulajdonságokat tanulhatunk a szuperhősöktől?

Kulcsszavak: vezetés; vonáselmélet; Myers-Briggs Típus Indikátor; szuperhősök
Napjainkban a szuperhősök és a róluk készült filmek elég nagy népszerűségnek örvendenek a lakosság körében. Ennek kapcsán pedig olyan kérdések vetültek fel bennem, mint: Mit tanulhatunk a szuperhősöktől vagy csupán szórakoztatási funkciójuk van? Rendelkeznek-e olyan ismérvekkel, amelyek vezetővé teszik őket? Hogyan lehetne megállapítani róluk azt, hogy vezetők? Lehetne esetleg egy rangsort kiépíteni közöttük? Kutatásom célja, hogy megmutassam, a szuperhősök rendelkeznek olyan tulajdonságokkal, amelyek vezetővé teszik őket. A kutatásom során különféle módszertani eszközöket alkalmaztam. Blogelemzéssel megállapítottam, milyen ismérvekkel rendelkeznek a karakterek, majd a Myers-Briggs Típus Indikátorral vezetői személyiségtípusokba soroltam őket. Ennek megerősítésére blogelemzést és statisztikai mutatókat használtam. Végül pedig John Maxwell: A vezetés 21 megcáfolhatatlan törvénye című könyv segítségével egy rangsort állítottam fel a hősök között. A kutatás során arra az eredményre jutottam, hogy tanulhatunk a szuperhősöktől. A fiatalabb generáció tagjai pedig megtanulhatják azt, milyen jellemmel kell rendelkeznie egy vezetőnek.



